Draft

**PERC 2015 – 2019**

**Orientimi i politikave dhe profili operacional**

**Europa në udhëkryq**

1. PERC-u (Këshilli Rajonal Paneuropian) u krijua si përgjigje ndaj interasave të reja të përbashkëta anëmbanë hapësirës europiane, kryesisht përgjatë boshtit Lindje-Perëndim në kontekstin e shumëllojshmërisë së tipave dhe niveleve të zhvillimit te ekonomive, sistemeve shoqërore e politike. Kriza dhe veçanërisht qasja “e masave shtrënguese”, e cila është politika dominuese e zgjedhur nga elitat europiane për t’u bërë ballë sfidave të krizës, shkaktoi divergjenca dhe rryma të forta anëmbanë rajonit, të cilat aktualisht po konsolidohen dhe institucionalizohen përmes projekteve dhe nismave të veçanta në nivel nënrajonal dhe në kontekste të tjera shumëpalëshe.
2. Po lindin dy projekte kryesore që shërbejnë si qendrat kryesore të dinamikës, të cilat do të formësojnë zhvillimet në Europë gjatë viteve të ardhshme: faza e ardhshme e procesit të integrimit në BE dhe Unioni Ekonomik Euroaziatik (UEE). BE-ja është angazhuar në një program ambicioz për thellimin e procesit të integrimit përmes zhvillimit të një bashkimi bankar, bashkimi financiar dhe së fundi të një bashkimi politik duke nisur me Eurozonën ku shtetet anëtare lëvizin me shpejtësi dhe konfigurime të ndryshme[[1]](#footnote-1). Sidoqoftë, procesi ka nevojë të ngulitet në ato shoqëri ku legjitimiteti dhe besimi te BE-ja kanë arritur nivele të ulëta historike, veçanërisht tek masat punëtore. Së dyti, po lind një qendër e re rëndese në Lindje përmes ndërveprimit me Unionin Ekonomik Euroaziatik (UEE), BRICS (*Brazil, Rusi, Indi, Kinë*), Organizatën e Bashkëpunimit të Shangait (SCO) e mbështetur nga strukturat përkatëse financiare dhe të zhvillimit. Në këtë mënyrë, një numër vendesh gjenden në mes të kësaj qendre duke iu dashur të përballen me zgjedhje të vështira midis strategjive njëkohësisht bashkëpërkuese dhe alternativave mospërputhëse që lidhen me të dyja qendrat, të kurthuara në një kontekst gjeografik të ndërlikuar.
3. Modeli Social Europian (MSE), emblema për një arritje të pashoqe të suksesit ekonomik e bashkëplotësuar nga zhvillimi dhe kohezioni social, është goditur rëndë nga fuqia shkatërruese e politikës “shtrënguese”, duke dëmtuar shanset për rritje efikase, për cilësinë e krijimit të vendeve të punës, për dialog social kuptimplotë dhe politika të mbrojtjes sociale, që kanë si qëllim të luftojnë nivelet, gjithnjë e në rritje, të pabarazive dhe të varfërisë. ESM-ja, e cila dikur ka qenë një burim orientimi dhe kuadër reference për sindikatat dhe ligjëratën e politikave publike brenda dhe jashtë BE-së, është marxhinalizuar ose përjashtuar vazhdimisht në mënyrën e re të qeverisjes ekonomike në BE. Për aktorët e tjerë në rajonin Europian, politika e BE-së ka gërryer në mënyrë efikase fuqinë tërheqëse të MSE -së për sa i përket standardeve dhe praktikave të transferueshme. Gjithashtu, sistemet sociale dhe të punës anëmbanë Europës tregojnë tendenca divergjente duke “ngushtuar” në mënyrë të pashmangshme interesat e sindikatave gjatë rrugës. Me keqardhje, kur efektet e konvergjencës janë të dukshme në rajon, kjo ndodh në radhë të parë në nivelin e degradimit dhe shkeljes së të drejtave të punës dhe të sindikatave.
4. Efektet e kombinuara të presioneve dhe diversiteteve shumëplanëshe të viteve të krizës kanë ngushtuar ndjeshëm “fushën e veprimit” të sindikatës, kanë prishur bazën e anëtarësisë dhe potencialin e mobilizimit për të ushtruar presion për ndryshimin e kursit të drejtimit. Prioritetet dhe perspektivat e kongresit të ITUC-ut dhe ETUC-ut tregojnë në mënyrë të qartë se sa urgjente është situata dhe sigurojnë korniza të nevojshme për të drejtuar kërkimin për gjetjen e zgjidhjeve politike alternative dhe nismave në kontekstin specifik. Me gjithë problemet dhe sfidat që po përballet Europa, ajo ofron ende një nga bazat më të mira dhe potencial krijues për arritjen e ndryshimit dhe PERC-u është një platformë e volitshme për koordinimin dhe mbështetjen e përpjekjeve të tilla novatore.

**Qëllimi kryesor i PERC-ut: funksioni lidhës shumëpalësh**

1. Diversiteti dhe kompleksiteti gjithnjë e në rritje i sfidave anëmbanë rajonit europian bëjnë të domosdoshme një ndërveprim edhe më aktiv dhe efikas ndërmjet sindikatave për të zhvilluar një perspektivë sindikaliste dhe një qasje proaktive ndaj zhvillimeve për të parandaluar divergjenca të jashtme që ushtrojnë ndikim të formësuar mbi debatin dhe marrëdhëniet e brendshme. Për të fokusuar me efikasitet hartimin e zgjidhjeve alternative dhe aktiviteteve të përbashkëta, PERC-u është i mirëpozicionuar për të koordinuar dhe çuar drejt

* zhvillimit të një kuptueshmërie dhe mbështetjeje të ndërsjelltë më të mirë nga ana e të gjitha sindikatave anëtare në kontekstet e tyre dhe për sa i përket përballimit të sfidave të përbashkëta europiane;
* ndërtimit të konsensusit për çështet e një rëndësie rajonale/nënrajonale dhe futjen e këtyre propozimeve në proceset e politikave dhe vendimmarrjes së ITUC-ut dhe, aty ku duhet, të ETUC-ut;
* shfrytëzimit më efikas të kanaleve dhe instrumentave të disponueshme për të informuar dhe influencuar aktorët e jashtëm përkatës në nivele ndërkombëtare, europiane dhe kombëtare;
* një nocioni më të fortë të “solidaritetit” si njësi për të kuptuar tjetrin, për zhvillim të përbashkët idesh dhe veprimesh që tejkalon transferimin e thjeshtë të burimeve ose shkëmbimin e përshkrimit të modeleve dhe përvojave. Divergjencat që thellohen dhe potenciali real i organizatave për t’u bërë ballë rezultateve, tepër shpesh kufizojnë, për të mos thënë përjashtojnë, pritshmëritë për “transferime” produktive nga një kontekst në tjetrin.

Efikasiteti dhe suksesi i këtij “funksioni lidhës” shumëdimensional dhe shumëpalësh, i PERC-ut, do të mundësohej përmes një angazhimi të drejpërdrejtë dhe të vazhdueshëm të anëtarëve apo grupit të anëtarëve përkatës të PERC-ut, të cilët nisin dhe zbatojnë në praktikë ide, projekte dhe veprime të veçanta. Natyra e hapur e ciklit operacional të PERC-ut, e rrënjosur në Programin e Aktiviteteve vjetore, përkatëse, krijon hapësirë dhe stimuj të mjaftueshëm për fokusimin dhe elasticitetin e nevojshëm të veprimit në kohë dhe kontekstit real. Nisma dhe bashkëpunimi i anëtarëve është çelësi për konkretizimin e këtij potenciali. Burimet financiare janë faktor i rëndësishëm por jo vendimtare në të gjitha rastet.

**Rritja e dukshmërisë së PERC-ut në arkitekturën sindikaliste europiane dhe përfshirja në procesin e politikave në ITUC dhe ETUC**

1. Sekretari i Përgjithshëm i PERC-ut është anëtar me të drejta të plotë i Këshillit të Përgjithshëm dhe Byrosë Ekzekutive të ITUC-ut dhe mund të ndërhyjë drejtpërdrejt në punën e ketyre organizmave. Sekretari i Përgjithshëm i ETUC-ut është, gjithashtu, Sekretari i Përgjithshëm i PERC-ut, gjë që siguron akses të drejpërdrejtë në punën e Komitetit Ekzekutiv të ETUC-ut, në rast nevoje. Kjo ka qenë tashmë një praktikë e re e Komunikimeve të Sekretarit të Përgjithshëm dhe miratimit të rezolutës PERC për Ukrainën nga ana e ETUC-ut. Në këtë mënyrë, zbatohen të gjitha kushtet dhe kanalet ligjore dhe institucionale dhe gjithçka që nevojitet krijon një përfshirje më aktive e vetë PERC-ut në proces.
2. Për këto qëllime, PERC-ut do t’i duhet të rishikojë modelin aktual të veprimit për të shfrytëzuar mundësitë e disponueshme për:

* t’i siguruar Sekretarit të Përgjithshëm mandatin e duhur për një pozicion/propozim në përputhje me agjendën përkatëse të ITUC-ut dhe ETUC-ut, ose për të paraqitur një çështje ose nismë specifike PERC që duhet të merret parasysh dhe të veprohet në përputhje me to.
* t’i dhënë formë modelit të veprimit të PERC-ut për sa i përket kohës dhe përmbajtjes së debatit në përputhje me planet kohore përkatëse të mbledhjeve të Këshillit të Përgjithshëm të ITUC-ut dhe, sipas rastit, të Komitetit Ekzekutiv të ETUC-ut. Kryesisht, kjo ka të bëjë me kohën e Komitetit Ekzekutiv të ETUC-ut dhe vijimësinë e forumit të dytë, të diskutimevetë politikave (aktualisht do të zhvillohet me titullin “*Summer School*” (“Shkollë Verore”) brenda ciklit vjetor të aktiviteteve te PERC-ut.

1. Gjithashtu, procesi i rishikimit duhet të adresojë edhe kapacitetet e ekspertit dhe ato logjistike të sekretariatit aktual të PERC-ut, me qëllim që të mbështesë në mënyrë efikase zhvillimin e pozicioneve/propozimeve të PERC-ut nën dritën e aksesit të kufizuar ndaj ekspertizës së jashtme, veçanërisht asaj “sipas kërkesës”.

**Ndërveprimi i PERC-ut me kontekstet dhe aktorët e jashtëm**

1. Përdorimi i kanaleve të ETUC-ut dhe mundësive të tjera të shoqërisë civile për të takuar institucionet e BE-së, për të konsoliduar ndërveprimin me strukturat përkatëse në BE, kryesisht në Komisionin Europian, Parlamentin Europian, BERZH-in dhe BEI-në, për të ruajtuar aksesin ndaj informacionit dhe për të ofruar opinione dhe propozime sindikaliste në politikat e tyre përkatëse, programet e zhvillimit dhe projektet e veçanta.
2. Vitet në vazhdim do të jenë tepër të rëndësishme për vendet që kanë nënshkruar Marrëveshjet e Asociimit dhe marrëveshjet DCFTA me BE-në – Gjeorgjia, Moldavia, Ukraina. Ato do të jenë të angazhuara për reformimin e strukturave dhe regjimeve të operimit të ekonomive të tyre, ndërkohë që bëjnë përpjekje për përafrimin e marrëdhënieve të punës dhe sistemeve të mbrojtjes sociale me standardet e BE-së brenda periudhash kohore relativisht të shkurtra, duke u përballur me potencial të paqartë real të konteksteve lokale, në mënyrë që të thithin me sukses ndryshime të tilla dhe të japin rezultate pozitive afatgjata. Efektet e këtyre marrëveshjeve dhe përfishirja e sindikatave do të ndihen shumë përtej kufijve të vendeve, kështu që rishikimi i Politikës Europiane të Fqinjësisë duhet të promovojë arritjet e Europës Sociale dhe progresit social për të gjithë në procesin e zbatimit. Për arritjen e këtyre qëllimeve, do të jetë e rëndësishme përdorimi i të gjitha mundësive të disponueshme për të mbështetur sindikatat në angazhimin e tyre me procesin e reformës, përfshirë përmes kanaleve të marrëveshjeve tregtare me vendet e EFTA-s, për të maksimalizuar efektet e nismave dhe veprimeve sindikaliste.
3. Monitorimi më nga afër dhe kontributi në punën e Këshillit të Europës (KiE) dhe, në veçanti, në Kartën Sociale Europiane (KSE) (R) është një burim plotësues i ndikimit që duhet të përdoret më me efikasitet, sidomos nga secili anëtar. Ashtu siç kanë treguar rastet e kaluara, është shumë i rëndësishëm arritja e një bashkërendimi të mirë me procedurat dhe opinionet e ILO-s për çështjet e njëjta dhe përfshirja në kohë e ETUC-ut, veçanërisht në ankesat kolektive drejtuar KiE/KSE-së ose çështjeve të dërguara për gjykim në Gjykatën Europiane për të Drejtat e Njeriut. Për sindikatat, mund të pritet rritja e rëndësisë së standardeve të këtyre institucioneve gjatë viteve të ardhshme, të cilat përfshijnë të gjithë Europën, në përputhje me zhvillimet në BE dhe në formacionin e ri Euroaziatik.
4. Standardet e ILO-s dhe ato ndërkombëtare të punës sigurojnë tradicionalisht bazën e nevojshme të përbashkët anëmbanë rajonit për veprimet e përbashkëta sindikaliste, që kanë si qëllim mbrojtjen dhe promovimin e të drejtave të punës dhe atyre sociale përmes PERC-ut, në bashkërenditje me ACTRAV dhe Grupin e Punëtorëve të ILO-s.
5. Roli që kanë IFI-të për krizën është rritur ndjeshëm dhe po ushtron ndikim formësues mbi projektimin dhe zbatimin e politikave antikrizë në Europë. Vetëm ose bashkërisht me BE-në, ato kanë imponuar vendosjen e programeve të ndryshme “stabilizimi” dhe “shpëtimi”, kryesisht në promovimin e qasjes së “masave shtrënguese” ose duke mbështetur hapur elitat lokale qeverisëse për të zbatuar politika të tilla edhe në situata relativisht të mira. Rezultatet, zakonisht, kanë çuar në decentralizim dhe cungim të sistemeve të kontratave kolektive të punës, duke dëmtuar sistemet e punësimit dhe mbrojtjes sociale, të cilat nga ana e tyre kanë thelluar pabarazitë, kanë rritur nivelet e papunësisë, varfërisë dhe përjashtimit social. PERC-u dhe zyrat rajonale duhet të vazhdojnë komunikimin dhe veprimet e përbashkëta me zyrën e ITUC-ut në Uashington, për të siguruar informacion maksimal dhe mundësi të duhura për reagimet e sindikatave anëtare ndaj këtyre sfidave në vendet e tyre.
6. Sindikatat kanë nevojë të kalojnë në një komunikim më efikas dhe angazhim proaktiv me shoqërinë më të gjërë, me qëllim që të formësojnë dhe drejtojnë debate të informuara publike për çëshje strategjike të zhvillimit ekonomik, politikave të punës dhe sociale. Ato duhet të parandalojnë nismat e institucioneve/organizatave të jashtme apo ndërhyrjet ekstreme të politikave të brendshme dhe të parandalojnë që agjendat e tyre politike të fitojnë mbështetje dominuese në shoqëri, veçanërisht tek punëtorët. Ky angazhim proaktiv është i rëndësishëm, minimumi, në dy aspekte, të cilat janë qendrore për politkën e sindikatave në vitet e ardhshme:

* Së pari, sigurimi i kornizave racionale për ligjërimin publik, duke mbështetur vlera dhe aktivitete që promovojnë demokraci të vërtetë, transparencë, përgjegjësi dhe drejtësi shoqërore dhe parandalojnë që çështjet e punës dhe ato sociale ose “interesat e punëtorit” të dhunohen dhe mobilizohen nga interesa ekstreme në shoqëri.
* Së dyti, krijimi i hapësirës për nevojat që kanë të rinjtë për të kërkuar ide jashtë kornizave të të menduarit të imponuara nga “rendi qeverisës në pushtet” dhe afrimi gradualisht i tyre drejt trajektoreve alternative të politikës sindikaliste, duke hapur rrugën e anëtarësimit në sindikatë.

**Fushat prioritare për orientim dhe veprim të politikave të sindikatës gjatë periudhës 2015 - 2019**

1. Vitet në vazhdim mund të bëhen vite të një rëndësie të veçantë për të ardhmen e Europës dhe shanseve të saj në botën e globalizuar dhe shumëpolëshe. Në ndjekje të këtyre objektivave, janë hartuar një numër projektesh me “dizajn të mrekullueshëm” në nivele rajonale dhe nënrajonale. Rezultatet e përgjithshme të këtyre përpjekjeve do të formësojnë profilin/profilet e rajonit dhe ndërvarësitë me pjesën tjetër të botës, duek plotësuar enigmën “Një Europë apo më shumë ...”. E vetmja mënyrë për të siguruar një rezultat me të ardhme reale është përfshirja e shoqërive përmes debatit demokratik politik, ku dialogu social formëson ligjërimin për të siguruar se interesat e qytetarëve dhe të punonjësve si dhe cilësia mbështetëse e projektit janë pjesë integrale e strukturës së re të propozuar.
2. Sido që të jenë rezultatet, ato do të kenë një efekt të thellë tek të drejtat e punës dhe ato sociale, sindikalizmi dhe sistemet e mbrojtjes sociale. Rrymat dhe qasjet aktuale ndaj këtyre fushave të politikave sugjerojnë marxhinalizim të mëtejshëm të sindikatave dhe aktorëve të tjerë joshtetërorë, madje edhe më lehtësisht në kontekstin e synimeve dominuese të politikës së tipit “dizajn i mrekullueshëm”. Dialogjet e vërteta sociale dhe civile mund ta gjejnë veten të “etiketuara” me sukses në periferinë e procesit të politikave, ndërkohë që ruajnë fasadën institucionale të partneritetit dhe retorikës e ritualit të gjithëpërfshirjes demokratike. Pritet që këto presione të përgjithshme të prodhonin efekte të ndryshme në vende të ndryshme, kryesisht duke goditur më fort lëvizje më të dobëta sindikaliste, duke çuar në diferencim më të thellë social brenda shoqërive dhe ndërmjet sindikatave nga rajone dhe vende të ndryshme. PERC-ut i duhet të jetë në gatishmëri dhe të përgatitet për të përballuar sfidën dhe për të forcuar solidaritetin dhe unitetin e veprimit ashtu siç duhet.
3. Veprimet e PERC-ut gjatë periudhës së mandatit të ardhshëm do të vazhdojë në një mjedis, i cili karakterizohet nga *paqëndrueshmëria* dhe *pasiguria*. Në të njëjtën kohë, ndryshime themelore në shoqëri prodhojnë dinamika të reja, krijojnë hapësirën për ide të reja dhe ofrojnë mundësi të reja për komunikimin me njerëzit dhe aktivizimin e tyre. Sindikatat, pa kursyer asnjë përpjekje, duhet të përdorin të gjitha aftësitë për identifikimin e ndryshimeve dhe zhvillimeve të tilla, të grumbullojnë energjinë e re dhe ta kanalizojnë atë drejt zgjidhjeve krijuese dhe të qëndrueshme. Përsëri, organizatat në kontekste të ndryshme mund të përballen me forma mjaft të ndryshme ndryshimi. Nuk do të jetë nevoja për zgjidhje më gjithëpërfshirëse dhe nismë për pasqyrimin e ndërvarësisë gjithnjë e në rritje të sfidave si dhe për të kombinuar dimensionet në nivel kombëtar me ato ndërkombëtar. Në këtë pikë, PERC-u mund të sigurojë një platformë të dobishme për të ruajtur rrjedhën efikase të informacionit dhe komunikimit, diskutimet profesionale të politikave në formate të ndryshme përkatëse në përputhje me interesat e ndryshueshme dhe mbështetjes për implementimin e nismave dhe veprimeve.
4. Për arritjen e këtyre qëllimeve, propozohen fushat e politikave prioritare, të mëposhtme, për të drejtuar aktivitetet e PERC-ut gjatë periudhës 2015 – 2019”
5. ***Paqe, demokraci dhe stabilitet në Europë***
6. ***Faza tjetër e krizës/transformimit në Europë: tregu i punës, politika sociale dhe sfida e valës gjithnjë e në rritje të migracionit/refugjatëve***
7. ***Përballimi i pabarazive në rritje dhe të shumëfishta***
8. ***Mbrojtja e të drejtave të punës dhe sociale, dialog i pastër social dhe kontratë kolektive – instrumenta për korrigjimin e tregut, jo për konkurrencë***
9. ***Organizimi – rruga për fuqinë e vërtetë***
10. ***Paqe, demokraci dhe stabilitet në Europë***
11. Reagimi i politikave të përgjithshme të elitave politike europiane ndaj krizës ka dështuar në arritjen e rezultate të duhura, duke dëmtuar efektivisht mundësitë për rimëkëmbje për një numër tepër të madh vendesh, duke prishur kohezionin social dhe integritetin e procesit dhe institucioneve demokratike, dhe duke u hapur rrugën impakteve të drejtpërdrejta populiste dhe plotësisht nacionaliste mbi procesin e politikave. Tensionet dhe ndarjet gjithnjë e në rritje brenda shoqërive dhe ndërmjet popujve të ndryshëm në Europë nuk kanë qenë kurrë kaq të theksuara sa gjatë periudhës pas Luftës së Dytë Botërore, duke zgjuar ndjenjat e liga të së kaluarës. Në rrethana më ekstreme, këto kanë çuar përfundimisht në pikën e përballjeve të armatosura që kanë shkaktuar humbjen e jetës së mijëra njerëzve. Performanca e elitave politike të përfshira ka qenë shumë më poshtë nivelit të sfidës historike dhe ato kanë demonstruar mungesë të qartë të artit krijues të qeverisjes dhe vizionit strategjik. Përpjekja për një të ardhme të përbashkët, paqësore dhe të begatë të popujve të Europës, kërkon qartë që në të gjitha rastet dhe rrethanat, të përdoren mjetet paqësore dhe të negociuara për zgjidhjen e konfliktit, pavarësisht nga shkalla e ndërlikueshmërisë së sfidave.
12. Në një numër tepër të madh rastesh, vendimet kritike janë marrë ose/dhe ekzekutuar duke shpërfillur vullnetin demokratik të shtetasve ose kundër këtij vullneti. Vazhdimësia e rrymave aktuale zor se çon në zhvillimin e dialogut të pastër në shoqëri dhe në ushtrimin efikas të “zërit” nga ana e punëtorëve. Sindikatat duhet të mbajnë në fokus këto rryma dhe t’i kundërshtojnë ato në çdo mënyrë të mundshme. PERC-u mund të sigurojë platformën e përshtatshme për diskutimin e çështjeve të ndërlikuara dhe shpesh të ndjeshme në rajon dhe përfundimisht t’i integrojnë këto rezultate në debatin politik të ITUC-ut dhe ETUC-ut. Aktivitete dhe angazhime specifike:

* Shpërndarja e informacionit përkatës nga anëtarët, nga burimet europiane/ndërkombëtare tek të gjithë anëtarët e PERC-ut;
* Organizimi i diskutimeve të fokusuara në çështjet e propozuara apo të përgatitura nga një anëtar/grup anëtarësh i veçantë, p.sh. për rolin e kapitalit financiar dhe MNC-ve (Kompanive Shumëkombëshe) në formësimin e hapësirës politike rajonale/kombëtare dhe orientimeve të politikave.
* Përkujdesja dhe përmirësimi i ekspertizës së rrjeteve të ekspertëve ligjorë dhe ekonomikë në rajonet e EJL-së (Europës Juglindore) dhe NIS (ish-BS) dhe lidhja e tyre sa më shumë të jetë e mundur me ngjarjet dhe diskutimet profesionale në zonën BE – ngjarjet ETUI/ETUC si dhe me zhvillimet në UEE (Unioni Ekonomik Euroaziatik).

1. ***Faza tjetër e krizës/transformimit në Europë: tregu i punës, politika sociale dhe sfida e valës gjithnjë e në rritje të migracionit/refugjatëve***
2. Duke supozuar se nuk do të ketë ndonjë “aksident” të madh që do të shkatërronte plotësisht rrymat ekonomike aktuale, karakteristikat kyçe të periudhës së ardhshme pritet të jenë “paqëndrueshmëria” dhe “pasiguria”. Parashikimet e disponueshme, edhe kur bëhen mbështetur në shenja të caktuara të “rimëkëmbjes”, sugjerojnë një tjetër periudhë prej disa vitesh me rritje të ulët ekonomike të shtrënguar më tej nga barra e rëndë (gjithnjë e në rritje) e borxheve, të krizës së zgjatur të punësimit, shpesh të shoqëruar me stanjacion pagash, me një sistem mbrojtjeje sociale gjithnjë e më të paqëndrueshëm, të cilat shkaktojnë pabarazi dhe përjashtim social gjithnjë e në rritje. Presioni i valës masive të migrantëve/refugjatëve në BE dhe reagimet e çrregullta të autoriteteve të ndryshme, tepër shpesh mjaft cinike dhe të pandjeshme ndaj tragjedisë njerëzore janë tregues i kapaciteteve të kufizuara të pushtetarëve aktualë për t’u angazhuar në zgjidhje të përbashkëta dhe për të marrë përgjegjësi të koordinuara. Politikat e sindikatave duhet të vënë në lëvizje të gjithë potencialin krijues dhe të përgatiten për t’u bërë ballë kombinimeve të ndryshme të sfidave përgjatë këtyre linjave, të ndërlikuara më tej nga variacione dhe konkurrenca të rëndësishme kontekstuale në bazë vendi/nënrajonale. Këto do të formësojnë interesat e punëtorëve dhe, në mënyrë të pashmganshme, do të shtyjnë politikat sindikaliste drejt orientimeve të veçanta. PERC-u mund të mbështesë kërkimin për gjetjen e zgjidhjeve përmes:

* Shpërndarjes së informacionit përkatës nga anëtarët, burimet europiane/ndërkombëtare (IFI-ve) tek të gjithë anëtarët PERC.
* Organizimit të diskutimeve të targetuara (në bashkëpunim me ETUI-në dhe të tjerët) për çështjet ekonomike, tregut të punës, zhvillimit social, të propozuara ose të përgatitura nga një anëtar/grup anëtarësh i veçantë ose brenda agjendave të politikave ITUC/ETUC.
* Përkujdesjes dhe përmirësimit të ekspertizës së rrjetit të espertëve ligjorë dhe ekonomikë në rajonet e EJL-së dhe NIS dhe lidhjes së tyre sa më shumë të jetë e mundur me ngjarjet dhe diskutimet profesionale ne pjesën tjetër të zonës PERC – ETUI/ETUC për çështjet e “rritjes së të papunëve”, “fleksisigurinë” e ripërtëritur të qasur, punësimit të të rinjve dhe strategjitë e jetës, efektet e teknologjive të reja tek natyra e punës, etj.
* Mbrojtjes dhe përmirësimit të efikasitetit të shërbimeve publike si faktorë stabilizues ekonomik dhe dhënies së përgjigjeve ndaj enigmës së investimit/punësimit dhe rivitalizimit të efekteve të shtetit të mirëqenies sociale.
* Integrimit të përgjigjeve të sindikatës ndaj problemeve të ndryshimit klimaterik dhe zhvillimit të qëndrueshëm në kontekstet e ndryshme të rajonit.
* Projekteve ndërrajonale të zhvillimit të tipit të “strategjisë së Danubit” me përfshirjen e vendeve të ndryshme si dhe partnerëve socialë dhe aktorëve të tjerë.
* Adresimit të ndikimeve negative të Kompanive Shumëkombëshe ndaj strategjive të zhvillimit të vendit, segmentimit të tregut të punës, që prishin standardet e punësimit dhe punës, dhe kohezionin social/e komunitetit brenda shoqërive dhe ndërmjet ekonomive në pjesë të ndryshme të rajonit. Angazhimit të pjesëve europiane të zinxhirëve të ofertës globale të Kompanive Shumëkombëshe në Europë për të promovuar respektin për standardet e punës dhe ato sociale dhe dinjitetin njerëzor në veprimtaritë e tyrë anëmbanë botës.
* Adresimit të sfidave që shtohen dhe efektet precepituese të presioneve migratore në kontekste të ndryshme të vendeve dërguese dhe pranuese brenda rajonit të PERC-ut.
* Zgjidhjes së çështjes së “informalitetit” në kontekstet dhe perspektivat e formave të reja të veprimtarisë/modeleve të biznesit shpesh në regjime qeverisjeje me sundim ligji joefikas/ të korruptuar
* Organizimit të diskutimeve/trajnimeve dhe mbështetje ekspertësh për organizatat që përballojnë sfida të veçanta në reformimin e politikës së mbrojtjes sociale, p.sh. reformat e sistemeve të pensionit.
* Përkujdesjes dhe përmirësimit të shprehive profesionale të rrjeteve të ekspertëve ekonomikë dhe ligjorë.

1. ***Përballimi i pabarazive gjithnjë në rritje***
2. Sfida e pabarazive gjithnjë në rritje është njohur dhe referuar gjerësisht nga deklaratat politike praktikisht në të gjitha nivelet zyrtare dhe debatet politike në Europë deri tek protestat në rrugë dhe përplasjet. Efekti i deritanishëm ka qenë pothuajse zero për sa i përket progresit në përmbajtje dhe varësia dominuese ndaj politikës së masave shtrënguese nuk do të lejojë krijimin e hapësirës reale për një ndryshim kuptimplotë të kursit në një të ardhme të afërt. Një studim i OECD-së (Organizata për Kooperim dhe Zhvillim Ekonomik) i bie këmbanës së alarmit duke vlerësuar se hendeku aktual global i të ardhurave qëndron në nivelin e vitit 1820 dhe është duke u larguar nga gjendja e mëparshme e shoqërive të balancuara[[2]](#footnote-2). Në mënyrë të ngjashme, edhe Christine Lagarde, shefja e FMN-së, pranon pabarazinë si një nga tre sfidat vendimtare ndaj “multilaterizmit të ri “ të shekullit 21: *... një shpërndarje tepër e shtrembëruar e të ardhurave dëmton shpejtësinë dhe qëndrueshmërinë e rritjes në një periudhë afatgjatë. Ajo çon në një ekonomi përjashtuese, dhe në një shkretërirë potenciali të flakur tutje[[3]](#footnote-3)*. Megjithatë, është e vështirë t’i gjesh këto ide në politikat përkatëse të ndreqjes dhe stabilizimit dhe në rekomandimet e tyrë të politikave zyrtare për vendet që kanë probleme shqetësuese ekonomike apo financiare.
3. Pabarazitë kanë qenë në rritje pothuajse kudo anëmbanë Europës, edhe përpara se të fillonte kriza, përfshirë në shoqëri me ekonomi mirëfunksionuese dhe me marrëdhënie pune dhe modele sociale më të avancuara. Këto zhvillime tregojnë që është e nevojshme të kërkohet për forca më të thella, sistemike në punë, të cilat i zhvendosin shoqëritë moderne drejt drejtimeve të reja. Kjo krizë ka zmadhuar ndjeshëm efektet e llojeve tashmë të njohura të pabarazisë që lidhen me gjininë, moshën, punësimin etnokulturor apo të paqëndrueshëm dhe ka intensifikuar grumbullimin e linjave të shumëfishta të pabarazisë tek një person, grup, lokalitet apo vend. Nëse lejohen të vazhdojnë, efektet kërcënojnë të shkatërrojnë themelet e identiteteve individuale dhe kolektive/të komunitetit dhe kohezionit social, të minojnë nga brenda strukturat demokratike dhe të kultivojnë botëkuptime të mungesës së fuqisë dhe cinizmit në formësimin e strategjive të punës dhe jetës individuale. Këto gjëra nga ana e tyre do të kenë ndikim mbi vlerën dhe potencialin për veprimin kolektiv. Vala gjithnjë e në rrijtje e novacionit teknologjik, robotizimi dhe modelet e reja të biznesit – ekonomia e aksioneve, “*crowdsourcing”* (*prodhim i hapur nëpërmjet internetit*), etj. kanë potencialin për të kërcënuar ndjeshëm strukturën tradicionale të tregut të punës dhe veçanërisht politikat e punësimit, por gjithashtu krijojnë lloje të reja pune, tek të cilat duhet të fokusohen dhe t’u paraprijnë sindikatat, në mënyrë që të maksimalizojnë efektet pozitive të ndryshimeve në botën e punës.
4. Adresimi i pabarazisë priret të fokusohet kryesisht në vijën kryesore të ndarjes sociale – 1:99 përqind e shpërndarjes së pasurisë, por përbërja e brendshme e 99 përqindëshit i është nënshtruar spostimeve strukturore, duke çuar në diferencim dhe diversitete të një rëndësie të madhe për politikat sindikaliste të organizimit dhe ndërtimit të fuqisë së punëtorit.
5. Barazia ndërmjet grave dhe burrave është një parim themelor i garantuar në traktatet ndërkombëtare dhe mbështetur plotësisht nga ITUC-u. Sindikatat kanë kontribuar në legjislacionin ekzistues të barazisë gjinore në nivele kombëtare dhe ndërkombëtare dhe e kanë përdorur atë për ta mbështetur më tej barazinë ndërmjet burrave dhe grave përmes kontratës kolektive dhe dialogut social. Sa më lart është e vërtetë për barazinë ndërmjet burrave dhe grave në tregun e punës, në ekonomi dhe në politikë në kuptimin e përgjithshëm, si dhe ndërmjet grave dhe burrave brenda në jetën shtëpiake dhe familjare. Pavarësisht të gjitha përpjekjeve, pabarazitë ndërmjet burrave dhe grave mbeten substanciale në të gjitha sferat. Barazia gjinore dhe zgjidhja e copëzimit të tregut të punës janë thelbësore për të adresuar dallimet e vazhdueshme gjinore, të tilla si dallimet e pagës, dallimet e pensioneve dhe përfaqësimit në vendimmarrje. Një gjë e tillë duhet integruar në të gjitha politikat sindikaliste.
6. Bazuar në udhëzimet e politikave të ITUC-ut dhe ETUC-ut, PERC-u mund të ndërmarrë më tej një angazhim më të thellë për sfidat në kontekste të veçanta ku përfshihen kombinime të ndryshme faktorësh. Reagimet dhe veprimet e politikave do të kërkojnë qasje shumë më gjithëpërfshirëse, të orientuara nga sistemi, meqenëse targetimi i aspekteve ndarazi mund të mos jetë shumë efikas në shumë raste. PERC-u mund të koordinojë zhvillimin e qasjeve të tilla me organizatat e interesuara përgjatë linjave të agjendës së “punës së ndershme”, planit të investimit dhe protokollit social (propozimet e ETUC-ut):

* Konfrontimi i pabarazisë së të ardhurave dhe pasurisë drejtpërdrejt përmes politikave të punësimit/cilësisë, kontratës kolektive, sistemeve të informacionit dhe konsultimit, sistemeve sociale mbrojtëse të bazës dhe sistemeve të besueshme të pensioneve, sistemeve të drejta dhe efikase tatimore, shërbimeve publike adekuate dhe zhvillimit të ekonomisë së kujdesit.
* Konfrontimi i tipeve specifike të formave të përbashkëta të pabarazisë – punësimit bazuar në gini dhe dallimin gjinor të pagës, punësimin bazuar në moshë dhe pagën, organizimet e punësimit sipas bazave etinike/kulturore, të paqëndrueshme dhe informale, statusin e emigrantit.
* Promovimi i grave dhe të rinjve në pozicione lidershipi dhe vendimmarrjeje në të gjitha nivelet, nisja me strukturat e brendshme të sindikatave është një nevojë e pranuar gjerësisht por që ende është një kanal i përdorur në mënyrë të mjaftueshme për të riforcuar përpjekjet në konfrontimin e pabarazisë dhe diskriminimit në tregun e punës dhe shoqërinë e gjërë.
* Konfrontimi i pabarazive në ndërmarrje dhe mbi baza gjeografike – tipi dhe madhësia e ndërmarrjes (aksesi ndaj kreditëve, novacionit, aftësive dhe mbështetjes së administratës), Kompanitë Shumëkombëshe dhe zinxhirat e ofertës globale, përqendrimet e investimeve/IHD-ve (Investimeve të huaja direkte) në grupe, pabarazitë rajonale, diferencimet e vendit.
* Koordinimi dhe promovimi i ndryshimit klimaterik, gjelbërimi i ekonomive dhe strategjitë alternative të mjedisit, nisma komunitare.
* Promovimi i politikave të shëndetit dhe sigurisë në vendin e punës dhe pjesëmarrjes së punëtorëve nëpërmjet stabilizimit të rrjeteve të ekspertëve sindikalistë të shëndetit dhe sigurisë në vendin e punës.
* Barazimi i regjimeve të operimit të aktorëve ekonomikë – duke luftuar informalitetin dhe korrupsionin/ kapjen e (politikave të) shtetit.

1. ***Mbrojtja e të drejtave të punës dhe sociale, dialog i pastër social dhe kontratë kolektive – instrumenta për korrigjimin e tregut, jo për konkurrencë***
2. Impakti i krizës dhe presionet e borxhit shtetëror, të komplikuara nga efektet e “masave shtrënguese”, kanë patur dobi për qeveritë, ndërmarrjet punëdhënëse dhe aktorët e tjerë të jashtëm, p.sh. “trojka”, Dhoma Amerikane e Tregtisë ose struktura të veçanta investitorësh të huaj kanë patur mundësi të pashoqe për të pakësuar ose hequr të drejta të punës dhe sociale të përcaktuara, për të çmontuar pjesë ose nivele të tërë të kontratës kolektive aty ku është ekzistuese – qoftë sektoriale, apo kombëtare. Kjo rrymë e përgjithshme është përdorur për të ndrydhur shanset e konsolidimit të sistemeve të tilla në procesin e zhvillimit, veçanërisht në disa vende të Europës Juglindore.
3. Perspektivat ekonomike dhe punësimit për vitet e ardhshme tregojnë vazhdimësinë e një mjedisi më së shumti armiqësor për zhvillimin e dialogut social dhe kontratës kolektive. Me qëllim që të rivendosen strukturat, të rifitohet dinamika pozitive dhe të fillohet kthimi i drejtimit të rrymave të pabarazisë, kërkohet mobilizim më i madh i potencialit sindikalist dhe veçanërisht organizim përkpjekjesh.
4. Rivitalizimi i qasjes së “fleksisigurisë” për të zgjidhur krizën e punësimit në BE, shoqëruar me rekomandimet e Semestrit Europian dhe ushtrimit të “qeverisjes më të mirë” të Komisionit Europian do të vazhdojnë të ushtrojnë presion të madh për kufizimin/”kornizimin” e gamës së të drejtave të punës dhe sociale, dhe rolit dhe efikasitetit të kontratës kolektive. Këto do të jenë disa nga synimet e para gjatë rinegociimit të anëtarësimit të Mbretërisë së Bashkuar në BE. Mbetet të shihet sa larg do të shkojnë efektet e valëzes.
5. Komisioni Europian ka dalë, tashmë, me një deklaratë zyrtare për rëndësinë e dialogut social në politikat e reja të qeverisjes ekonomike dhe insiston në përfshirjen e partnerëve socialë në procesin e politikave që nga fillimi i ciklit të rishikimit vjetor. Megjithatë, këto propozime përdoren në radhë të parë për të siguruar mbështetje nga ana e partnerëve socialë dhe legjitimizim të analizës dhe rekomandimeve të Komisionit dhe për të krijuar konsensus të mjaftueshëm publik për këto çështje. Nga BE-ja, të tilla konsiderime dhe ide mund të fluturojnë lehtësisht përtej kufijve në të gjithë Europën, ku sisteme të tjera tashmë po lëvizin në drejtim të ngjashëm.
6. Për këto qëllime, PERC-u dhe organizatat e interesuara parashikojnë aktivitete për:

* Forcimin e mbrojtjes së rregullave ekzistuese dhe shanseve për përmirësim në periudhën a ardhshme – bashkëpunim të vazhdueshëm dhe veprime të pëbashkëta me departamentet Ligjore të ITUC-ut dhe HTUR-së, ETUC/ETUI dhe Grupit të Punëtorëve dhe ACTRAV dhe ILO-s.
* Përkujdesjen e rrjeteve të eksperteve sindikalistë në fushën ligjore, ekonomike, marrëdhëniet e punës për të ndërtuar dhe zgjeruar, në mënyrë të vazhdueshme, kapacitetet e organizatave, për të zhvilluar strategji në këtë fushë dhe për të koordinuar zbatimin.
* Organizimin e aktiviteteve të veçanta për vende me probleme të ngjashme në përgjigje të ngjarjeve që zhvillohen në terren.
* Komunikimin e informacionit dhe konfrontimin e përpjekjeve për të imponuar vendosjen e kushteve anti-punëtore në programet e shpëtimit dhe stabilizimit të IHI-ve.

1. ***Organizimi dhe zhvillimi organizativ – rruga drejt fuqisë së vërtetë***
2. Përveç disa përjashtimeve, sindikatat në Europë kanë vazhduar të humbasin anëtarë dhe përsëri një numër i madh e kanë patur të vështirë të angazhohen në nisma organizuese aktive. Në të njëjten kohë, përsëri me disa përjashtime të vogla, sindikatat kanë parë humbje të perceptimit pozitiv publik dhe besimit në shoqëri, veçanërisht në vendet që i nënshtrohen programeve BE-BQE-FMN. PERC-u mund të koordinojë përpjekjet për organizim nëpërmjet

* Ndjekjes së aktiviteteve për organizimin e sindikatave anëtare dhe shpëndarjes së përvojës anëmbanë rajonit.
* Zhvillimit të kanaleve efikase të komunikimit në organizatat mbështetëse dhe me punëtorët/komunitetet e punës dhe veprimeve të përbashkëta – trajnime me Akademinë Organizuese të ITUC-ut aty ku e lejojnë kushtet, veçanërisht për sa i përket fokusimit tek tërheqja e punonjëseve femra dhe të rinjve për anëtarësim në sindikata.
* Përpjekjeve për të rivendosur dhe promovuar të drejtat e punës, kontratës kolektive dhe dialogut social me qëllim mbështetjen e zgjerimit të bazës përmes organizimit të anëtarëve të rinj.
* Punës me të rinjtë në sistemin e arsimit për të zhvilluar perceptime të shoqërisë dhe botës së punës që çon në interes për aktivitete kolektive dhe rol të sindikatës në shoqëri.

1. Bashkëpunimi me ILO/FES dhe SSO-të (Zyrtarët e Lartë Shkencorë), duhet të vazhdojë përgjatë modeleve të përbashkëta veprimi, të përcaktuara mirë. Rryma e përgjithshme e shterrimit të burimeve të disponueshme për aktivitetet sindikaliste gjatë viteve të fundit, mund të pritet të vazhdojë, kështu që mbështetja nga ana e këtyre partnerëve vetëm mund të rritet për nga rëndësia. PERC-u duhet të përkujdeset për zhvillimin e projektit dhe aftësitë e drejtimit të projektit në sindikatat anëtare, me qëllim që të zhvillojë kanale autonome për të grumbulluar mundësitë ekzistuese dhe të humbura deri tani për financimin e nismave të tyre individuale.

1. “***Completing Europe’s Economic and Monetary Union” (Krijimi i Unionit Ekonomik dhe Monetar të Europës)***, KE, 2015 (Raporti i Pesë Presidentëve) - <http://ec.europa.eu/priorities/economic-monetary-union/docs/5-presidents-report_en.pdf>; Emmanuel Macron dhe [Sigmar Gabriel](http://www.theguardian.com/profile/sigmar-gabriel), “***Europe cannot wait any longer: France and Germany must drive ahead” (Europa nuk mund të presë më: Franca dhe Gjermania duhet të udhëheqin”****, “*The Guardian”, 3 qershor 2015 - <http://www.theguardian.com/commentisfree/2015/jun/03/europe-france-germany-eu-eurozone-future-integrate>; Jean-Claude Juncker, “***A New Start for Europe: My Agenda for Jobs, Growth, Fairness and Democratic Change” (Një Fillimi i Ri për Europën: Plani Im për Vende Pune, Rritje, Ndershmëri dhe Ndryshim Demokaratik)***, korrik 2014 - <http://ec.europa.eu/priorities/docs/pg_en.pdf> [↑](#footnote-ref-1)
2. <http://www.oecd.org/statistics/how-was-life-9789264214262-en.htm> [↑](#footnote-ref-2)
3. <https://www.imf.org/external/np/speeches/2014/020314.htm> [↑](#footnote-ref-3)